परिवहन निगम के एक अधिकारी ने बताया कि बसों पर हो रहे पथराव को ध्यान में रखते हुए बृहन्मुंबई इलेक्ट्रिक सप्लाई एंड ट्रांसपोर्ट (BEST) ने प्रभावित इलाकों में अपनी सेवा आंशिक रूप से निलंबित कर दी है और हालात सुधरने पर ही उसे पूर्ण रूप से बहाल करेगी। अधिकारियों ने बताया कि प्रदर्शनकारियों ने मानखुर्द में सड़क अवरूद्ध करने का प्रयास किया लेकिन पुलिस ने उन्हें रोक दिया। उन्होंने चांदीवली इलाके में टायर जलाने और जोगेश्वरी तथा कांदीवली में सड़के अवरूद्ध करने का प्रयास किया, लेकिन पुलिस ने उन्हें रोक दिया।